stanford-oval/wikipedia huggingface dataset:
קרל קהלבאום
מורשתו

תרומתו של קהלבאום, יחד עם הקר - לביסוס הפסיכיאטריה המודרנית - על ידי תאוריו הקליניים המדגישים את עיתוי התחלת המחלה, את המהלך בזמן ואת הפרוגנוזה והגדרת המחלות וסיווגם הנוסולוגי כפי שניסח- לא עוררו הדים בעת חייו,
ייתכן מכיוון שלא היה פרופסור. הפסיק את הקריירה האקדמית באוניברסיטת קניגסברג אחרי שלא ראה סיכויים להתקדם. רק תלמידו, אוואלד הקר, זכה מאוחר יותר, להתמנות לפרופסור במוסד אקדמי. החל מ-1900 גישתו התחילה להשפיע יותר ויותר על צורת התיאורים הקליניים בפסיכיאטריה, כשעבודתו זכתה להערכת חוקרים כמו קרפלין וורניקה.
עם תלמידיו נמנו רופאים ופסיכיאטרים כמו אוואלד הקר, יוהאנס ברסלר (1866–1942), האתנולוג והאנתרופולוג גאורג בושאן (1863–1942), הנוירולוג ריכרד קסירר (1862–1925), אויגן הלרוורדן (1853–1914), קונרד ריגר (1855–1939), תאודור ציהן (1862–1950).
חייו הפרטיים

קהלבאום התחתן פעמיים. אשתו הראשונה הייתה בת דוד של חברו, אוואלד הקר.
שנים אחרי מותה, התחתן עם האחות הראשית בבית החולים שלו.
בזמנו הפנוי ניגן קהלבאום מוזיקה, שר במקהלה וצייר. הצטייר כאדם חרוץ וצנוע, ליברלי בהשקפותיו הפוליטיות ואדוק באמונה הדתית. הוא בילה שעות רבות בקרב צוות בית החולים ומטופליו.
הנצחה

העיר גרליץ – בחלק הפולני של העיר – זגוז'לץ – הדרך ד"ר קהלבאום ובית החולים לפסיכוגריאטריה בעיר נקראים על שמו.
"תסמונת קהלבאום " או מחלת קהלבאום – מציינת את תסמונת הקטטוניה
תסמונת קהלבאום II = סוג מסוים של קטטוניה המתאפיינת בחזרתיות קצבית מתמדת וללא מטרה של מילים ומשפטים חסרי משמעות או מתוך אכולליה
תסמונת קהלבאום-ורניקה – פרסביופרניה (1898) – סוג של פרפרניה המופיע בגיל זקנה, יותר אצל נשים, המתאפיין באמנזיה, חוסר התמצאות, זיהויי שוא, קונפבולציות (פרמנזיות), אפזיה ואגנוזיה, רקע של דמנציה וסקולרית.
הזיות (הלוצינציות) ע"ש קהלבאום - "הלוצינציות רפלקסיות" (Reflex-halluzinazionen) שבהן גרוי קולי גורם להזיית שמיעה, וגרוי חזותי גורם להזיית ראייה.
פרסומים

De avium tractus alimentarii anatomia et histologia nonnulla., ברלין, 1854 – עבודת הדוקטורט ברפואה (האנטומיה וההיטולוגיה של דרכי העיכול אצל כמה עופות)
Die Gruppirung der psychischen Krankheiten und die Einteilung der Seelenstörungen, 1863. (סיווג המחלות הנפשיות וחלוקת ההפרעות הנפשיות), באתר הספרייה הממלכתית הבווארית במינכן
Die Sinnesdelirien (und ihre verschiedene Formen), 1866. (הדלוזיות החושיות - וצורותיהן השונות)
Die Katatonie oder das Spannungsirresein, 1874 (הקטטוניה)
Über jugendliche Nerven- und Gemütskranke und ihre pädagogische Behandlung in der Anstalt. Allgemeine Zeitschrift für Psychiatrie, Berlin, 1884, H. 44. (חולי העצבים וחולי הרוח הצעירים וטיפולם החינוכי במוסד)
Die klinisch-diagnostischen Gesichtspunkte der Pathologie; In Volkmann's Sammlung klinischer Vorträge, Leipzig, 1878, Nr. 126. (נקודות מבט קליניות-אבחנתיות של הפתולוגיה בקובץ ההרצאות הקליניות בעריכת פולקמן)
לקריאה נוספת

Alma Kreuter - Deutschsprachige Neurologen und Psychiater Ein biographisch-bibliographisches Lexikon von der Verläufern bis zur Mitte des 20.Jahrhunderts KG Staur, Munchen 1996
, Richard Noll American Madness: The Rise and Fall of Dementia Praecox, Harvard University Press
Constantin Gorgos Dicționar de psihiatrie, Editura medicală, București 2009
הערות שוליים

1 2 3  E.Hecker
1 2 3  A.Kreuter ע' 680
1 2 3 4 5 6  P.Bräunig
↑  פסיכופתולוגיה
↑  G.E. Berrios
↑  M.Tartakowski
↑  M.Tartakovski לפי Noll - American Madness]
↑  Germán E. Berrios Historia de los síntomas de los trastornos mentales Fondo de Carretera Economica, 2008 México
↑  Robert  J. Campbell Psychiatry Dictionary Oxford University Press  ע' 536
↑  p.988 C. Gorgos  Dicționar enciclopedic de pshiatrie
| --- | --- |
בקרת זהויות :  BnF: cb125648252 (data)  GND: 11871466X  ISNI: 0000 0000 6130 7496  LCCN: no2002086615  NKC: nlk20010099109  NTA: 07060276X  SUDOC: 151579741  VcBA: 495/179720  VIAF: 12423857   WorldCat (עם VIAF): 12423857
רוג'ר זילאזני

| --- | --- |

רוג'ר זילאזני תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  13 במאי 1937 אוקליד, אוהיו, ארצות הברית 
 פטירה:  14 ביוני 1995 (בגיל 58) סנטה פה, ניו מקסיקו, ארצות הברית 
 שם לידה:  Roger Joseph Zelazny 
 מדינה:  ארצות הברית 
 שם עט:  Harrison Denmark 
 מקום לימודים:  אוניברסיטת קולומביה, אוניברסיטת קייס וסטרן ריזרב, Euclid High School 
 שפות היצירה:  אנגלית 
 סוגה:  מדע בדיוני, פנטזיה, ספרות אימה 
 יצירות בולטות:  אדון האור, מפתחים בחול, Eye of Cat, Unicorn Variations, The Doors of His Face, The Lamps of His Mouth, and Other Stories, אמבר, אי המתים, לילה אחד באוקטובר הבודד 
 תקופת הפעילות:  1962–1995 (כ־33 שנים) 
 פרסים והוקרה:  פרס נבולה לנובלה הטובה ביותר (1965)  פרס לוקוס לנובלת פנטזיה (1986)  פרס הוגו לרומן הטוב ביותר (1986)  פרס הוגו לנובלה הטובה ביותר (1987)  פרס גפן (2009)  היכל התהילה של המדע הבדיוני והפנטזיה (2010)  פרס אינקפוט (1993)  פרס הוגו לנובלה הטובה ביותר (1982)  פרס נבולה לנובלה הטובה ביותר (1975)  פרס נבולה לנובלה הטובה ביותר (1965)  פרס הוגו לרומן הטוב ביותר (1976)  פרס הוגו לרומן הטוב ביותר (1966)  פרס הוגו לרומן הטוב ביותר (1968)  פרס אפולו (1972) 
 
רוג'ר ג'וזף זילאזני (באנגלית: Roger Joseph Zelazny; ‏13 במאי 1937 – 14 ביוני 1995) היה סופר מדע בדיוני ופנטזיה אמריקאי. כתיבתו מתבססת על פולקלור של תרבויות רבות. נודע בעיקר בשל סיפורים קצרים ובשל סדרת אמבר ובה עשרה ספרים. היה מועמד 14 פעמים לפרס הוגו וזכה בו שש פעמים. כמו כן, היה מועמד 14 פעמים לפרס נבולה וזכה בו שלוש פעמים. על שמו של רוג'ר זילאזני נקרא הצדפונאי Sclerocypris zelaznyi.
קורות חיים

זילאזני נולד בעיירה אוקליד, מדינת אוהיו. היה ילד יחיד לג'וזף פרנק זילאזני, מהגר פולני, וג'וזפין פלורה סוויט, ילידת ארצות הברית ממוצא אירי.
זילאזני התחיל את קריירת הכתיבה שלו בגיל מוקדם. הוא הצטרף לחוג לכתיבה יוצרת וערך את עיתון בית הספר בעת לימודים בתיכון. בסתיו 1955 החל את לימודיו באוניברסיטת וסטרן ריזרב בחוג לפסיכולוגיה, אך בהמשך שינה את כיוון לימודיו עם תואר ראשון בספרות אנגלית. עם סיום התואר הראשון בשנת 1959, המשיך ללימודי התואר השני באוניברסיטת קולומביה בניו יורק וסיים את לימודיו בשנת 1962.
בין 1962 ל-1969 עבד בביטוח לאומי בקליבלנד ולאחר מכן בבולטימור, תוך כדי הקדשת ערביו הפנויים לכתיבה. לאחר מכן התפטר מעבודתו והקדיש את כל זמנו לכתיבה.
זילאזני היה נשוי פעמיים: ב-1964 נישא לשרון סטברל, והזוג התגרש ללא ילדים. ב-1966 נישא לג'ודית (ג'ודי) אלין קאלאהאן. כמו כן היה מאורס לזמרת הפולק הדי ווסט במשך שישה חודשים בשנים 1961–1962. לזילאזני ולג'ודי נולדו שני בנים, דבין וטרנט (כותב רומני פשע), ובת בשם שאנון.
זילאזני חונך כקתולי על ידי הוריו, בהמשך הגדיר את עצמו כ"קתולי שהדרדר": "אכן היה לי רקע קתולי משמעותי, אבל אינני קתולי. מתישהו בעבר אני מאמין שעניתי בחיוב פעם אחת מסיבות מוזרות ומסובכות, אבל אינני חבר בשום דת מאורגנת".
זילאזני נפטר ב-1995 בגלל כשל בכליות וסרטן המעי הגס. בזמן מותו היה פרוד מרעייתו ג'ודי וחי עם הסופרת ג'יין לינדסקולד. לאחר מותו השלימה לינדסקולד את כתיבתם של שני ספרים שזילאזני החל לכתוב אך לא הספיק לסיים טרם מותו: "דונרג'ק" (פורסם ב-1997, יצא לאור בעברית ב-1999) ו"שר השדים" (פורסם ב-1999, יצא לאור בעברית ב-2000).
כתיבתו

חיבורו הראשון הופיע בפנזין בשנת 1953 והפרסום המסחרי הראשון היה במגזין "Literary Calvalcade" בשנה העוקבת.
כתיבתו הושפעה במידה רבה ממיתוסים, שירה וספרות אירופאית ואמריקאית קלאסית מסוף המאה ה-19 ומתחילת המאה ה-20. דמויות מיתולוגיות הופיעו לעיתים קרובות בספריו ובסיפוריו הקצרים תוך כדי העברת מקום העלילה לזמנים מודרניים. כמו כן, נהג לשלב אלמנטים השאולים מחיי היומיום, כמו עישון או רעיונות פילוסופיים מודרניים בעלילת ספריו.
רשימת ספריו

סדרת אמבר
תשעה נסיכים לאמבר (1970)
תותחי אוואלון (1972)
בסימן החדקרן (1975)
ידו של אוברון (1976)
ממלכות התוהו (1978)
קלפים של כליה (1985)
דמה של אמבר (1986)
בסימן התוהו (1987)
אביר הצללים (1989)
נסיך התוהו (1991)
אדון החלומות (1966)
אדון האור (1967)
Creatures of Light and Darkness 1969 יצירי אור וחושך
Isle of the Dead 1969 אי המתים
Damnation Alley 1969 נתיב התופת
Jack of Shadows 1971 ג'ק איש הצללים
1973 To Die in Italbar למות באיטלבאר
1976 My Name is Legion שמי יהיה לרבבה
Doorways in the Sand 1976 מפתחים בחול (תורגם ב-2004)
Roadmarks 1979 ציוני דרך
The Changeling 1981
Madwand 1981
The Changing Land 1981 הארץ המשתנה
Eye of Cat 1982
1982 (Coils (with Fred Saberhagen הסתלכרנות
A Dark Traveling 1987 מסע לאפלה (תורגם ב-2014)
1990 ‏The Black Throne (נכתב עם פרד סברהאגן (Fred Saberhagen))
Here There Be Dragons 1992, נכתב בשנים 1968–1969
Way Up High 1992‏,נכתב בשנים 1968–1969
1993 לילה אחד באוקטובר הבודד
מסכתו של לוקי (The Mask of Loki) (עם תומאס ל. תומאס)
Bring Me the Head of Prince Charming 1991 הביאו לי את ראשו של נסיך החלומות
If At Faust You Don't Succeed 1993 אם בתחילה לא תצליח
A Farce to Be Reckoned With 1995 מהתלה לא קלה
Donnerjack 1997 דונרג'ק
Lord Demon 1999 שר השדים
קרולין ברדואה

| --- | --- |

 לידה:  11 בנובמבר 1781 בלנשטת, הרפובליקה הפדרלית של גרמניה 
 פטירה:  2 ביוני 1864 (בגיל 82) בלנשטת, הרפובליקה הפדרלית של גרמניה 
 
קרולין ברדואה (גרמנית: Caroline Bardua ‏; 11 בנובמבר 1781 – 2 ביוני 1864) הייתה ציירת גרמנית. היא הייתה אחת הנשים מהמעמד הבינוני שהצליחה ליצור לעצמה קיום בסיסי כאמנית עצמאית.
ביוגרפיה

קרולין ברדואה הייתה בתם של יוהאן אדם ברדואה, משרתם של אלכסיוס פרידריך כריסטיאן, הדוכס מאנהלט-ברנבורג, וסופי סבין קירשנר.
לימוד האמנות הראשון שלה היה בין השנים 1805–1807 אצל הנס היינריך מאייר בוויימאר. שם היא הכירה את יוהאן וולפגנג פון גתה, שאת דיוקנו היא ציירה. בין השנים 1808–1811 היא, יחד עם לואיז סיידלר, הייתה תלמידתו של גרהרד פון קיגלגן בדרזדן. בסדנתו היא ותלמידים אחרים הפיקו עותקים של ציורים. היא התוודעה גם לאנטון גרף ולקספר דויד פרידריך, שהיה אז לא ידוע. לאחר סיום הלימודים קרולין ואחותה, הזמרת וילהלמין ברדואה, נסעו יחד לפריז ולפרנקפורט.
בשנת 1819 הגיעו שתי האחיות, שנותרו לא נשואות כל חייהן, לברלין, שם ניהלו סלון. אחד האורחים היה המשורר אוגוסט פרידריך ארנסט לנגביין. בהתחלה עבודתה של קרולין הייתה מבוקשת מאוד בברלין, אך מצב זה השתנה במהרה לרעה.
תערוכה בשנת 1822, בה הוצגו עבודותיה של קרולין יחד עם עבודותיו של וילהלם פרידריך שדו, הייתה אחד הגורמים העיקריים לנפילתה. דיוקנאותיה של הנסיכה אלכסנדרין מפרוסיה, והנסיך ובני משפחה אחרים ספגו ביקורת קשה בהשוואה לציורים של שדו שבניגוד לברדואה קיבל הכשרה אקדמית.
בשנת 1827 נאלצו שתי האחיות לוותר על מגוריהן בברלין מסיבות כלכליות.
לאחר מכן הן ניהלו אורח חיים נוודי, ולעיתים קרובות עברו בין ערים קטנות כמו היידלברג או קרפלד, ונמנעו מכל תחרות. שתי האחיות המשיכו לחיות יחד.
לאחר מותה של קרולין בשנת 1864 פרסמה וילהלמין ביוגרפיה של אחותה ואז נפטרה כעבור שנה בשנת 1865.
קרוליין ברדואה הייתה בעיקר ציירת פורטרטים. נושאי הדיוקנאות שלה כוללים את קספר דייוויד פרידריך, קרל מריה פון ובר, ניקולו פאגאניני, יוהאן וולפגנג פון גתה, אשתו כריסטיאן פון גתה, ויוהנה שופנהאואר.
גלריה

מרינה רודיוס
יוהאנה שופנהאואר
דיוקן של אשה
קספר דויד פרידריך
הערות שוליים

↑  Kovalevski, Baerbel (1997). "Bardua, Caroline". Dictionary of Women Artists: Artists, J-Z. By Gaze, Delia. Gaze, Delia (ed.). Fitzroy Dearborn Publishers. pp. 209-212. ISBN 978-1-88496-421-3. Retrieved 4 April 2017.
↑  Wilhelmine Bardua: Jugendleben der Malerin Caroline Bardua. Mit dem Bildniß der Caroline Bardua. Nach einem Manuskript ihrer Schwester Wilhelmine Bardua herausgegeben von Walter Schwarz. Hoffmann, Breslau 1874.
| --- | --- |
בקרת זהויות :  PLWABN: 9810640995705606  BnF: cb148029978 (data)  GND: 116056363  ISNI: 0000 0000 6676 7336  LCCN: nr00000216  RKD: 4404  ULAN: 500070092  VIAF: 40120282   WorldCat (עם VIAF): 40120282
רוב דילינגהאם

רוברט דיון פוטסי דילינגהאם (באנגלית: Robert Deon Potasi Dillingham; נולד ב-4 בינואר 2005) הוא כדורסלן אמריקאי המשחק בעמדות הרכז והקלע במינסוטה טימברוולבס מליגת ה-NBA.
ראשית חייו וקריירת מכללות

דילינגהאם נולד וגדל בהיקורי, קרוליינה הצפונית לאב אפרו-אמריקאי ואם מסמואה. הוא שיחק כדורסל באקדמיית Combine בלינקולנטון, ובעונתו השנייה העמיד ממוצעים של 21.2 נקודות, 4.9 אסיסטים, 4.1 ריבאונדים ו-2.1 חטיפות למשחק, הוביל את קבוצתו למאזן 29–3 ולאליפות המדינה ונבחר לשחקן השנה של שארלוט אובזרבר. בשנתו השלישית עבר לאקדמיית דונדה שייסד קניה וסט בסימי ואלי, קליפורניה.
ב-3 בנובמבר 2022 עזב דילינגהאם את דונדה לאחר התבטאויות אנטישמיות של וסט וחתם ב-Overtime Elite, ליגת כדורסל מקצוענית לשחקנים בגיל תיכון. הוא הצטרף לקבוצת Cold Hearts וב-11 בנובמבר ערך את הופעת הבכורה שלו בליגה כשרשם שש נקודות, שלושה ריבאונדים ושלוש חטיפות בהפסד 84–92 ל-YNG Dreamerz.
דילינגהאם דורג במקום ה-15 על ידי ESPN בין כל מסיימי התיכון בארצות הברית וב-1 בדצמבר 2021 התחייב לשחק כדורסל מכללות באוניברסיטת המדינה של קרוליינה הצפונית למרות הצעות מאוניברסיטת המדינה של לואיזיאנה, אוניברסיטת קנזס ואוניברסיטת קנטקי. עם זאת, ב-19 במרץ 2022 הוא ביטל את התחייבותו וב-24 ביוני 2022 התחייב לקנטקי.
בעונת 2023/24 נבחר דילינגהאם לשחקן השישי של העונה באזור ה-SEC ולחמישיית הפרשמנים וחמישיית העונה השנייה באזור לאחר שהעמיד ממוצעים של 15.2 נקודות, 3.9 אסיסטים וחטיפה למשחק, כולל 44.4% מהשלוש. לאחר עונה אחת בלבד במכללה הוא נרשם לדראפט ה-NBA.
קריירה מקצועית > מינסוטה טימברוולבס (2024–הווה)

ב-26 ביוני 2024 נבחר דילינגהאם במקום השמיני בדראפט ה-NBA ‏2024 על ידי סן אנטוניו ספרס, אך כבר בליל הדראפט הועבר למינסוטה טימברוולבס תמורת בחירת סיבוב ראשון מוגנת ב-2030 ובחירת סיבוב ראשון לא מוגנת ב-2031.
קריירה בנבחרת הלאומית

דילינגהאם הוביל את ארצות הברית לזכייה במדליית זהב באליפות האמריקות בכדורסל עד גיל 16 2021 ואף נבחר ל-MVP לאחר שהעמיד ממוצעים של 15.7 נקודות, 6.2 אסיסטים ו-3.2 חטיפות למשחק. הוא רשם 31 נקודות, 6 ריבאונדים, 4 אסיסטים ו-3 חטיפות בניצחון 90–75 על ארגנטינה בגמר.
הערות שוליים

↑  Kanye West Donda Debacle Divides a Kentucky Hoops Signee’s Family, Sportico, ‏16 בדצמבר 2022
↑  Robert Dillingham's Star is on the Rise, Sports Illustrated, ‏25 באוגוסט 2020
↑  All-Observer boys basketball: Combine's Robert Dillingham is player of the year, The Charlotte Observer, ‏12 במאי 2021
↑  Kentucky Recruit Robert Dillingham Leaving Donda Academy for Overtime Elite, Bleacher Report
↑  After becoming the first Overtime Elite player to sign with Kentucky, Rob Dillingham makes OTE debut, Zags Blog, ‏12 בנובמבר 2022
↑  פרופיל גיוס למכללות, באתר ESPN
↑  Five-star guard Robert Dillingham decommits from NC State, 247Sports, ‏19 במרץ 2022
↑  Robert Dillingham, top point guard recruit in 2023 class, commits to Kentucky basketball, USA Today, ‏25 ביוני 2022
↑  פרופיל, באתר אוניברסיטת קנטקי
↑  Wolves acquire rights to 8th pick Rob Dillingham from Spurs for future draft pick, swap, NBA, ‏26 ביוני 2024
↑  USA's Dillingham wins U16 MVP, headlines All-Star Five, פיב"א, ‏30 באוגוסט 2021
↑  סיקור המשחק, באתר פיב"א
קרולין בליס

| --- | --- |
אין תמונה חופשית
 לידה:  12 ביולי 1961 (בת 63) אנגליה, הממלכה המאוחדת 
 מדינה:  הממלכה המאוחדת 
 מקום לימודים:  בית הספר למשחק בריסטול אולד ויק  בית הספר גודולפין ולטימר 
 בן או בת זוג:  Andy Secombe 
 http://carolinebliss.co.uk
 פרופיל ב-IMDb
 
קרולין בליס (באנגלית: Caroline Bliss; נולדה ב-12 ביולי 1961) היא שחקנית תיאטרון וקולנוע אנגלייה.
ביוגרפיה

קרולין בליס היא נכדתו של המלחין סר ארתור בליס. היא למדה בבית הספר לתיאטרון בריסטול אולד ויק. היא ידועה ביותר בשל גילום דמותה של מיס מניפני בסרטי ג'יימס בונד בהם כיכב טימותי דלטון. בהיותה בת 26 היא החליפה את לואיס מקסוול, (ששיחקה את התפקיד במשך 24 שנה) בסרטים 007 באזור המסוכן ורישיון להרוג, בו הופעתה הייתה קצרה יותר. סמנתה בונד ירשה אותה בתפקיד, החל מהסרט גולדן איי משנת 1995, לצידו של פירס ברוסנן. בליס היא השחקנית הצעירה ביותר ששיחקה את מיס מניפני.
פילמוגרפיה

Charles & Diana: A Royal Love Story ‏(1982) (טלוויזיה)
Killer Contract ‏(1984) (טלוויזיה)
Pope John Paul II ‏(1984) (טלוויזיה)
My Brother Jonathan ‏(1985) (טלוויזיה)
The Moneymen ‏(1987) (טלוויזיה)
007 באזור המסוכן (1987) מיס מניפני
רישיון להרוג (1989) מיס מניפני
Braxton ‏(1989) (טלוויזיה)
The Paradise Club ‏(1990) (טלוויזיה)
Insektors ‏(1994) (טלוויזיה)
Ruth Rendell - A Case of Coincidence ‏ (1996) (טלוויזיה)
Blitzlicht, נודע גם כ-Inside Out‏ בארצות הברית (1996)
תיאטרון

Blood Brothers
Blue Remembered Hills
Eve
Fuente Ovejuna
Good
Particular Friendships
Romeo and Juliet
Rough Justice
The Invisible Man
The Night They Raided Minskys
הערות שוליים

↑  Caroline Bliss, IMDb (באנגלית)
| --- | --- |
בקרת זהויות :  BNE: XX4681121  ISNI: 0000 0001 1813 7580  LCCN: no2013071004  VIAF: 169121038   WorldCat (עם VIAF): 169121038
רוי גונזלס דה קליבחו

| --- | --- |

רוי גונזלס דה קלביחו בתחריט מ-1860
 לידה:  המאה ה־14 מדריד, כתר קסטיליה 
 פטירה:  2 באפריל 1412 מדריד, כתר קסטיליה 
 מדינה:  ספרד 
 מקום קבורה:  מדריד 
 ידוע בשל:  שגרירותו בחצר טימור לנג, ספר מסעו לסמרקנד
 
דף מכתב היד המקורי של "השגרירות לטימור לנג" (אוסף הספרייה הלאומית של ספרד)
רוי גונזלס דה קלביחו (בספרדית: Ruy González de Clavijo; שנת לידתו אינה ידועה, מת ב-2 באפריל 1412) היה דיפלומט וסופר ספרדי-קסטיליאני. ב-1403–1405 פעל כשגריר מטעם אנריקה השלישי, מלך קסטיליה בחצר המלך טימור, מייסד ושליט האימפריה הטימורית.
השגרירות בסמרקנד

קלביחו, אציל ממדריד ומקורב לחצר, מונה לעמוד בראש משלחת של מלך קסטיליה לשליט האימפריה הטימורית. מטרת המשלחת הייתה להוביל לברית נגד העות'מאנים. קלביחו הפליג מקדיס ב-21 במאי 1403 בחברתם של שגריר טימור, מוחמד אל-קאזי, הנזיר הדומיניקני אלפונסו פאז דה סנטה מריה, אחד משומרי המלך גומז דה סלזאר וקסטיליאנים אחרים. המשלחת הפליגה דרך הים התיכון, עברה את מיורקה, סיציליה ורודוס והגיעה לקונסטנטינופול, שם התקבלה אצל מנואל השני, קיסר האימפריה הביזנטית. בגלל תנאי מזג אוויר קשים וספינה שנטרפה נאלצה השגרירות לחזור לקונסטנטינופול ולבלות בה את חורף 1403–1404. באביב 1404 הפליגה פמליית השגרירים לאורך חופי הים השחור לטרבזון, ומשם המשיכה את דרכה ביבשה לארמניה, מסופוטמיה ופרס עד לטורקסטן.
ב-8 בספטמבר 1404 הגיעו הקסטיליאנים עד לבירתו של טימור – סמרקנד. השליט קיבל את פני המשלחת ברוח טובה, הודה על המתנות ושיבח את מלך קסטיליה. קלביחו מצא את העיר במחזור מתמיד של בנייה והתחדשות במתוך חתירה לשלֵמות. וכך כתב: "המסגד שטימור הקים לזכר אֵם אשתו... נראה לנו כמרשים מכל מה שביקרנו בעיר סמרקנד, אך הוא לא הושלם מפני שנמצאה תקלה בגובה שער הכניסה שלו" המפגש הראשון של קלביחו עם טימור היה, לפי תיאורו, ב"פרדס נהדר וארמון בו", שעוצבו כמיטב המסורת של הגנים הפרסים. קלביחו הביא תיאורים מפורטים של פילים מאולפים ומקושטים שראה, וכן של האוהלים הצבעוניים עשויים מיריעות משי משובצות בפנינים עם גדילים ודגלים שהתנופפו ברוח.
המשלחת הקסטיליאנית שהתה מספר חודשים בסמרקנד, ובמהלכה השתתפו אנשיה בחגיגות לניצחונו האחרון של טימור ביולי 1402 בקרב אנקרה על הסולטאן העות'מאני, בייזיד הראשון. הניצחון הפיג את הפחדים במערב מההתפשטות העות'מאנית בהונגריה וחיזק את הרצון לפתרון סכסוכים בדרך דיפלומטית אצל שארל השישי, מלך צרפת ואצל אנריקה מלך מקסטיליה.
הקסטיליאנים עזבו את סמרקנד ב-21 בנובמבר 1404 בגלל מותו הממשמש ובא של טימור, ומכיוון שלא הצליחו להשיג מכתב למלכם חתום בידי טימור. בכך הסתיימה שגרירותו של קלביחו. אחרי שחזר לארצו ב-1406 המשיך למלא תפקידים בחצר חואן השני, מלך קסטיליה, ואחרי פרישתו התמיד לחיות במדריד, שבה מת ונקבר.
יומן הדרכים של קלביחו

במהלך המסע שלו מספרד ועד לאסיה התיכונה ניהל קלביחו רישום מפורט של קורותיו ותצפיותיו. יומנו,
יומן הדרכים שלו, שחובר ככל הנראה על סמך רשימותיו, פורסם בספרדית בשנת 1582 בשם "השגרירות לטימור לנג" (Embajada a Tamorlán). בשנת 1859 הוציאה אגודת האקלוט לאור תרגום לאנגלית של היומן תחת הכותרת "סיפורו של השגריר רוי גונזלס דה קלביחו בחצר טימור בסמרקנד". כמו כן קיימות מהדורות תרגום לרוסית, לפרסית ולטורקית. החיבור של קלביחו מהווה מקור חשוב להכרת ממלכתו של טימור ונוגע במגוון נושאים: ניהול הצבא, דרכי השלטון, המסחר, מנהגים מקומיים, השפות והניבים.
הערות שוליים

↑  AKA, ISMAIL. “THE AGRICULTURAL AND COMMERCIAL ACTIVITIES OF THE TIMURIDS IN THE FIRST HALF OF THE 15TH CENTURY”, Oriente Moderno, vol. 15 (76), no. 2, 1996, pp. 9–21
↑  Ruy González de Clavijo. Embassy to Tamerlane 1403-1406 (Guy Le Strange, tr.), London: Routledge, 1928, p. 280; Quoted in: Frances Wood, The Silk Road: two thousand years in the heart of Asia, University of California Press, 2002, p.137
↑  Narrative of the Embassy of Ruy Gonzalez de Clavijo to the court of Timour at Samarcand, A.D. 1403-6; תרגום זה הופיע מאז בהדפסות מחודשות; האחרונה בהן ראתה אור ב-2016
| --- | --- |
בקרת זהויות :  NLI: 987007582868705171  PLWABN: 9810619281205606  BIBSYS: 10018086  BNE: XX937260  BnF: cb12156090w (data)  CANTIC: a19664837  CiNii: DA04565849  GND: 119099306  ICCU: SBLV109294  ISNI: 0000 0001 1891 0019  LCCN: n85055586  LNB: 000243764  NDL: 00441250  NKC: jx20070713003  NLA: 35810696  NTA: 069565643  RERO: 02-A003307750  SUDOC: 030071178  Trove: 1098082  VcBA: 495/23127  VIAF: 93459295   WorldCat (עם VIAF): 93459295
קרולין גודמן

קרולין גודמן (באנגלית: Carolyn Goodman; נולדה ב-25 במרץ 1939) היא פוליטיקאית יהודייה אמריקאית המכהנת כראש עיריית לאס וגאס מאז 2011. בעלה, אוסקר גודמן, כיהן לפניה בתפקיד זה במשך 12 שנים. היא המייסדת, הנשיאה והנאמנה אמריטה של בית הספר מדוז (אנ').
חיים אישיים

קרולין גודמן נישאה לאוסקר גודמן, ולהם ארבעה ילדים מאומצים. אוסקר ג'וניור הוא רופא במרכזי הסרטן המקיפים של נבדה, רוס הוא עורך דין פלילי, אריק הוא שופט שלום בלאס וגאס, וקארה היא מטפלת זוגית ומשפחתית שעובדת גם עם נפגעי כוויות במרכז הרפואי האוניברסיטאי. קארה הייתה אחת משלושת התלמידים בכיתת הסיום הראשונה של בית הספר מדוז ב-1991.
הערות שוליים

↑  Veni, Vidi, Vici, Las Vegas! (אורכב 30.09.2011 בארכיון Wayback Machine), brynmawr.edu; accessed May 22, 2015.
1 2  Mayor Carolyn G. Goodman (אורכב 27.10.2011 בארכיון Wayback Machine), lasvegasnevada.gov;.
↑  "Strategic Plan" (PDF). The Meadows School. אורכב מ-המקור (PDF) ב-2 באוקטובר 2011. {{cite web}}:  (עזרה)
↑  Goldberg, Delen (7 ביוני 2011). "Carolyn Goodman easily wins race for Las Vegas mayor". Las Vegas Sun. {{cite news}}:  (עזרה)
↑  Wilson, Miranda (2 באפריל 2019). "Carolyn Goodman wins her third and final term as Las Vegas mayor". Las Vegas Sun. Las Vegas, Nevada. {{cite news}}:  (עזרה)
↑  "Meeting with President Obama". KTNV. 4 באפריל 2012. אורכב מ-המקור ב-4 באפריל 2012. {{cite news}}:  (עזרה)
↑  "Las Vegas Mayor Carolyn Goodman endorses Joe Heck for Senate". Las Vegas Sun. Associated Press. 20 ביולי 2015. {{cite news}}:  (עזרה)
↑  Morell, Casey (3 באוגוסט 2016). "Carolyn Goodman Rules Out Endorsing Clinton or Trump". KNPR. {{cite news}}:  (עזרה)
↑  ארז לין, "לא נכבול את כולם בגלל מטורף אחד", באתר ישראל היום, 6 באוקטובר 2017
↑  Brewer, Ray (12 בפברואר 2018). "Carolyn Goodman was right—Las Vegas is a great spot for major league sports". Las Vegas Sun. {{cite news}}:  (עזרה)
↑  Munks, Jamie (9 באוגוסט 2017). "Dignitaries to make announcement about Las Vegas soccer team". Las Vegas Review-Journal. {{cite news}}:  (עזרה)
↑  McDaniel, Mike (2024-02-06). "Las Vegas Mayor Backtracks on Surprising Oakland Athletics Statement". Sports Illustrated (באנגלית אמריקאית).
1 2  Chiu, Allyson (23 באפריל 2020). "The public skewering of Las Vegas Mayor Carolyn Goodman, champion of reopening casinos". The Washington Post (באנגלית). {{cite news}}:  (עזרה)
↑  Brito, Christopher (23 באפריל 2020). "Las Vegas mayor offers up city as "control group" for reopening amid pandemic". CBS NEWS (באנגלית). {{cite news}}:  (עזרה)
↑  Emerson, Elaine; DeSilva, Kristen (22 באפריל 2020). "Las Vegas mayor's CNN interview on COVID-19 goes viral, faces criticism" (באנגלית). FOX5 LAS VEGAS. נבדק ב-28 באפריל 2020. {{cite news}}:  (עזרה)
↑  8NewsNow staff (22 באפריל 2020). "Local leaders, organizations respond to Mayor Goodman's comments about reopening businesses" (באנגלית). 8NewsNow LAS VEGAS. {{cite news}}:  (עזרה)
↑  ראשת עיריית לאס וגאס נגד המושל: "טירוף מוחלט לסגור את בתי העסק", באתר "Hebrew News",‏ 15 באפריל 2020
↑  Munks, Jamie (13 במאי 2017). "Carolyn Goodman is mom before mayor for adopted children". Las Vegas Review-Journal. אורכב מ-המקור ב-5 באוגוסט 2019. נבדק ב-24 באפריל 2020. {{cite web}}:  (עזרה)
רמה אנרגטית

הרמה האנרגטית (באנגלית: (.E.C) Energy Charge) הוא מדד המבטא את מצבו האנרגטי של התא.
מספר רב של תגובות כימיות במטבוליזם של התא מבוקרות על ידי המצב האנרגטי בו התא נמצא. התרכובת ATP היא המטבע האנרגטי הנפוץ ביותר בתא ומשקף את רמתו האנרגטית.
הרמה האנרגטית מוגדרת כך:
{\mbox{Energy charge}}={\frac {[{\mbox{ATP}}]+{\frac {1}{2}}[{\mbox{ADP}}]}{[{\mbox{ATP}}]+[{\mbox{ADP}}]+[{\mbox{AMP}}]}}
מדד הרמה האנרגטית פרופרציונלי לחלק היחסי (פראקציה) של ה-ATP בתא, נמדד במולים, ועוד חצי מפרקציית ה-ADP. זאת מכיוון שה-ATP מכיל שני קשרים אנהידרידים, בעוד שה-ADP מכיל קשר אנהידרידי אחד בלבד.
מדד הרמה האנרגטית יניב ערכים בין 0 (כאשר התא רווי ב-AMP) ל-1 (כאשר התא רווי ב-ATP).
דניאל אטקינסון הראה כי כאשר מדד הרמה האנרגטית גבוה (שואף ל-1), מסלולים קטבוליים המפיקים ATP מעוכבים ומסלולים אנאבוליים הדורשים השקעת מולקולות ATP משופעלים.
מכאן ניתן להסיק כי כאשר מדד הרמה האנרגטית נמוך (שואף ל-0), אותם המסלולים הקטבוליים ישופעלו והמסלולים האנאבוליים ידוכאו.
המסלולים המטבוליים המתרחשים בתאים מבוקרים ברגישות גבוהה בידי הרמה האנרגטית הרגעית בתאים; כאשר במצב נורמלי הרמה האנרגטית של רוב התאים נעה בין ערכים
של כ-0.8 עד כ-0.95.
מדד חלופי לרמה האנרגטית הוא פוטנציאל הפוספורילציה.